**FM i golf 30. oktober 2021**

Redaktør: Britta Jensen

FM i golf 2021 blev afviklet sammen med Landskredsstævnet i Fredericia. Det foregik på Golfklubben Lillebælts 18-huls bane i Middelfart.

Starten gik kl. 10.28 for første flight, og med 8 minutters mellemrum fulgte yderligere 5 flights.

 20 spillere deltog i Landskredsstævnet, heraf var 11 fra Idrætsforeningen Posten.

Det var råkoldt de første par huller, men deltagerne fik hurtigt varmen. Banen var tung og våd, men sådan er det typisk på denne tid af året. Der skulle ikke slås alt for skævt, for roughen var lang, våd og sej – det kunne mændene bekræfte.

Banen stod flot grøn, og greens var rimelig hurtige. En del af dem var ret kuperede, så der kunne ikke bare satses på at trille bolden i hul.

På trods af årstiden artede vejret sig fint indtil ca. kl. 14.00, hvor regnen kom især på bagni.

Banens våde beskaffenhed kunne hele dagen aflæses i resultaterne, der blev pæne, men næppe tårnhøje.

Der var lidt ventetid på nogle af hullerne, så det tog små 5 timer at komme igennem – men humøret fejlede ikke noget. Ca. kl. 16.00 var alle tilbage i golfbanens klubhus, hvor præmieoverrækkelsen fandt sted for Landskredsstævnet.

Stemningen var også god i klubhuset, selvom der ikke var nogen form for forplejning.

Højeste score var 30 for herrerne og 34 for damerne.

Kl. 19.00 samledes ca. 150 deltagere i Landskredsstævnet til aftenfest i Fredericia Idrætscenter. Samtidig blev Landskredsens 50-års jubilæum fejret.

Resultater for Idrætsforeningen Postens deltagere:

Kvinder: 1. Hanne Buhl. 2. Birthe Søgaard. 3. Anne Marie Mouritsen. 4. Kirsten Schmidt.

Herrer: 1. Niels Erik Christensen. 2. Lars Kildedal. 3. Morten Lund Jensen. 4. Sven Jensen. 5. Frank Høj. 6. Kaj Iversen.

 -o-o-o-o-o-o-o-o-o-o-o-o-o-o-o-o-o-o-

Note fra redaktøren som desværre var forhindret i at være til stede på dagen: tusind tak til Hanne Buhl, Kirsten Schmidt og Frank Høj for input fra dagen i form af tekst og billeder.

Enkelte billeder er venligst udlånt af Landskredsen.

For god ordens skyld kommer her en ordforklaring:

Bagni: hul 10-18, d.v.s. de sidste 9 huller af en runde.

Flight: gruppe af spillere

Rough: de vildtvoksende partier som grænser op til banen

18) betyder de sidste 9 huller af en rund